ΚΑΝΟΝΙΣΜΟΣ (ΕΚ) αριθ. 1598/95 ΤΗΣ ΕΠΙΤΡΟΠΗΣ της 30ής Ιουνίου 1995 περί λεπτομερειών εφαρμογής του καθεστώτος σχετικά με την εφαρμογή των πρόσθετων δασμών εισαγωγής στον τομέα του γάλακτος και των γαλακτοκομικών προϊόντων

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΟΚ) αριθ. 804/68 του Συμβουλίου της 27ης Ιουνίου 1968 περί κοινής οργάνωσης αγοράς στον τομέα του γάλακτος και των γαλακτοκομικών προϊόντων (1), όπως τροποποιήθηκε τελευταία από τον κανονισμό (ΕΚ) αριθ. 1538/95 (2), και ιδίως το άρθρο 15 παράγραφος 4,

Εκτιμώντας:

ότι, βάσει του κανονισμού (ΕΟΚ) αριθ. 804/68, οι εισαγωγές, με δασμό που προβλέπεται στο κοινό δασμολόγιο, ενός ή περισσότερων προϊόντων που υπάγονται στον εν λόγω κανονισμό, υπόκεινται, από 1ης Ιουλίου 1995, στην πληρωμή πρόσθετου δασμού, εάν πληρούνται ορισμένοι όροι που απορρέουν από την γεωργική συμφωνία, η οποία συνάφθηκε στα πλαίσια των πολυμερών εμπορικών διαπραγματεύσεων του Γύρου της Ουρουγουάης, εκτός εάν οι εισαγωγές δεν παρουσιάζουν τον κίνδυνο να διαταράξουν την κοινοτική αγορά ή εάν οι επιπτώσεις είναι δυσανάλογες σε σχέση με τον επιζητούμενο στόχο 7 ότι οι εν λόγω πρόσθετοι εισαγωγικοί δασμοί μπορούν κυρίως να επιβληθούν εάν η τιμή εισαγωγής είναι κατώτερη από την τιμή ενεργοποίησης 7 ότι πρέπει, κατά συνέπεια, να θεσπισθούν οι λεπτομέρειες εφαρμογής του καθεστώτος αυτού για τους τομείς του γάλακτος και των γαλακτοκομικών προϊόντων και να δημοσιευθούν οι τιμές ενεργοποίησης 7 ότι οι τιμές εισαγωγής, που πρέπει να λαμβάνονται υπόψη για την επιβολή πρόσθετου εισαγωγικού δασμού, θα έπρεπε να επαληθεύονται με βάση τις αντιπροσωπευτικές τιμές για το εν λόγω προϊόν στη διεθνή αγορά ή στην κοινοτική αγορά εισαγωγών για το εν λόγω προϊόν 7 ότι είναι αναγκαίο να προβλεφθεί η, σε τακτά διαστήματα, διαβίβαση των τιμών στα διάφορα στάδια εμπορίας εκ μέρους των κρατών μελών προκειμένου να μπορέσει η Επιτροπή να καθορίσει τις αντιπροσωπευτικές τιμές και τους αντίστοιχους πρόσθετους δασμούς 7 ότι ο εισαγωγέας διαθέτει δυνατότητα να επιλέξει τον υπολογισμό του πρόσθετου δασμού με βάση διαφορετική από εκείνη της αντιπροσωπευτικής τιμής 7 ότι, εντούτοις, στην περίπτωση αυτή καθίσταται σκόπιμο να προβλεφθεί η σύσταση εγγύησης ίσης με το ποσό των πρόσθετων δασμών που θα κατέβαλε εάν ο υπολογισμός διενεργείτο με βάση τις αντιπροσωπευτικές τιμές 7 ότι η εγγύηση αποδεσμεύεται εάν προσκομισθούν, εντός ορισμένης προθεσμίας, αποδεικτικά στοιχεία ότι τηρήθηκαν οι όροι διάθεσης των προϊόντων της αποστολής 7 ότι, στο πλαίσιο των εκ των υστέρων ελέγχων, πρέπει να διευκρινισθεί ότι διενεργείται η είσπραξη των οφειλόμενων δασμών σύμφωνα με το άρθρο 220 του κανονισμού (ΕΟΚ) αριθ. 2913/92 της Επιτροπής της 12ης Οκτωβρίου 1992 για τη θέσπιση του κοινοτικού τελωνειακού κώδικα (3) 7 ότι, στο πλαίσιο όλων των ελέγχων, είναι δίκαιο να προβλεφθεί η προσαύξηση των δασμών με τόκο 7 ότι προκύπτει από τον κρατικό έλεγχο των δεδομένων στα οποία στηρίζεται η επαλήθευση των τιμών εισαγωγής για το γάλα και τα γαλακτοκομικά προϊόντα ότι επιβάλλεται να υποβληθούν οι εισαγωγές ορισμένων προϊόντων σε πρόσθετους δασμούς, λαμβανομένων υπόψη των διακυμάνσεων των τιμών ανάλογα με την καταγωγή 7 ότι πρέπει, κατά συνέπεια, να δημοσιευθούν οι τιμές 7 ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Γάλακτος και Γαλακτοκομικών Προϊόντων,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

1. Οι πρόσθετοι δασμοί εισαγωγής που αναφέρονται στο άρθρο 15 παράγραφος 1 του κανονισμού (ΕΟΚ) αριθ. 804/68, οι οποίοι ονομάζονται εφεξής «πρόσθετοι δασμοί» εφαρμόζονται στα προϊόντα που εμφαίνονται στο παράρτημα.

2. Οι τιμές ενεργοποίησης που αναφέρονται στο άρθρο 15 παράγραφος 2 του κανονισμού (ΕΟΚ) αριθ. 804/68 είναι εκείνες που εμφαίνονται στο παράρτημα.

3. Κατά την έννοια του εν λόγω κανονισμού, ως αντιπροσωπευτική τιμή νοείται η τιμή που καθορίζεται σύμφωνα με τις διατάξεις του άρθρου 2.

Άρθρο 2

1. Οι αντιπροσωπευτικές τιμές που αναφέρονται στο άρθρο 15 παράγραφος 3 του κανονισμού (ΕΟΚ) αριθ. 804/68 καθορίζονται λαμβανομένων υπόψη κυρίως:

- των τιμών που εφαρμόζονται στις αγορές τρίτων χωρών,

- των τιμών προσφοράς «ελεύθερο στα σύνορα» της Κοινότητας,

- των τιμών που εφαρμόζονται στα διάφορα στάδια εμπορίας στην Κοινότητα των εισαγόμενων προϊόντων.

2. Οι αντιπροσωπευτικές τιμές καθορίζονται από την Επιτροπή, και παραμένουν σε ισχύ εφόσο χρόνο δεν τροποποιούνται.

3. Οι πρόσθετοι δασμοί που εφαρμόζονται σύμφωνα με το άρθρο 4 παράγραφος 3, καθορίζονται από την Επιτροπή ταυτοχρόνως με τις αντιπροσωπευτικές τιμές.

Άρθρο 3

Όταν η διαφορά μεταξύ της τιμής ενεργοποίησης και της τιμής εισαγωγής που πρέπει να λαμβάνεται υπόψη για τον καθορισμό του πρόσθετου δασμού σύμφωνα με το άρθρο 4 παράγραφοι 1 και 3, η οποία ονομάζεται στο εξής «τιμή εισαγωγής»:

α) είναι κατώτερη ή ίση προς το 10 % της τιμής ενεργοποίησης, ο πρόσθετος δασμός είναι ίσος με μηδέν 7 β) είναι ανώτερη από 10 % αλλά κατώτερη ή ίση προς το 40 % της τιμής ενεργοποίησης, ο πρόσθετος δασμός είναι ίσος προς το 30 % του ποσού επιπλέον του 10 % 7 γ) είναι ανώτερη από 40 % αλλά κατώτερη ή ίση προς το 60 % της τιμής ενεργοποίησης, ο πρόσθετος δασμός είναι ίσος προς το 50 % του ποσού επιπλέον του 40 %, στον οποίο προστίθεται ο πρόσθετος δασμός που αναφέρεται στο στοιχείο β) 7 δ) είναι ανώτερη από 60 % αλλά κατώτερη ή ίση προς το 75 % της τιμής ενεργοποίησης, ο πρόσθετος δασμός είναι ίσος προς το 70 % του ποσού επιπλέον του 60 %, στον οποίο προστίθενται οι πρόσθετοι δασμοί που αναφέρονται στα στοιχεία β) και γ) 7 ε) είναι ανώτερη από 75 % της τιμής ενεργοποίησης, ο πρόσθετος δασμός είναι ίσος προς το 90 % του ποσού επιπλέον του 75 %, στον οποίο προστίθενται οι πρόσθετοι δασμοί που αναφέρονται στα στοιχεία β) , γ) και δ),

σύμφωνα με τον πίνακα που εμφαίνεται στο παράρτημα.

Άρθρο 4

1. Ο εισαγωγέας μπορεί κατόπιν αιτήσεως, να ζητήσει για τον καθορισμό του πρόσθετου δασμού την εφαρμογή της τιμής εισαγωγής cif για την σχετική αποστολή, εφόσον η τιμή αυτή είναι ανώτερη από την ισχύουσα αντιπροσωπευτική τιμή, η οποία αναφέρεται στο αρθρο 2 παράγραφος 2.

Η εφαρμογή της τιμής εισαγωγής cif της σχετικής αποστολής για τον καθορισμό του πρόσθετου δασμού υπόκειται στην προσκόμιση, εκ μέρους του ενδιαφερομένου, στις αρμόδιες αρχές του κράτους μέλους εισαγωγής, των ακόλουθων τουλάχιστον αποδεικτικών στοιχείων:

- συμβόλαιο αγοράς ή οποιαδήποτε άλλο ισοδύναμο αποδεικτικό στοιχείο,

- σύμβαση ασφάλισης,

- τιμολόγιο,

- σύμβαση μεταφοράς (ανάλογα με την περίπτωση),

- πιστοποιητικό καταγωγής,

- και, σε περίπτωση θαλάσσιας μεταφοράς, ναυλοσύμφωνο.

2. Στην περίπτωση που αναφέρεται στην παράγραφο 1, ο εισαγωγέας πρέπει να συστήσει εγγύηση ίση με τα ποσά των πρόσθετων δασμών που κατέβαλε εάν ο υπολογισμός τους διενεργείτο με βάση την αντιπροσωπευτική τιμή που εφαρμόζεται για το σχετικό προϊόν.

Ο εισαγωγέας διαθέτει προθεσμία ενός μηνός από την πώληση των εν λόγω προϊόντων, μέσα στα χρονικά όρια τεσσάρων μηνών από την ημερομηνία αποδοχής της διασάφησης για τη θέση σε ελεύθερη κυκλοφορία, για να αποδείξει ότι τα προϊόντα της αποστολής διατέθηκαν στην αγορά μέσα σε συνθήκες τέτοιες που να επιβεβαιώνουν το αληθές των τιμών που αναφέρονται στην παράγραφο 1. Η συσταθείσα εγγύηση καταπίπτει στην περίπτωση μη τήρησης της μιας ή της άλλης από τις προαναφερθείσες προθεσμίες προκαλεί έκπτωση της συσταθείσας εγγύησης. Εντούτοις, η προθεσμία των τεσσάρων μηνών μπορεί να παραταθεί από την αρμόδια αρχή κατά τρεις μήνες κατ' ανώτατο όριο κατόπιν αιτήσεως δεόντως αιτιολογημένης εκ μέρους του εισαγωγέα.

Η συσταθείσα εγγύηση αποδεσμεύεται εφόσον προσκομισθούν και γίνουν αποδεκτά από τις τελωνειακές αρχές τα αποδεικτικά στοιχεία σχετικά με τους όρους διάθεσης στην αγορά.

Στην αντίθετη περίπτωση, η εγγύηση καταπίπτει έναντι καταβολής των πρόσθετων δασμών. Εάν, με την ευκαιρία μιας επαλήθευσης, οι αρμόδιες αρχές διαπιστώσουν ότι δεν τηρήθηκαν οι όροι του παρόντος άρθρου, προβαίνουν στην είσπραξη των οφειλόμενων δασμών σύμφωνα με το άρθρο 220 του κανονισμού (ΕΟΚ) αριθ. 2913/92. Για τον καθορισμό του ποσού των δασμών που πρέπει να εισπραχθεί ή εκείνου που απομένει προς είσπραξη, λαμβάνεται υπόψη το ισχύον επιτόκιο από την ημερομηνία θέσης σε ελεύθερη κυκλοφορία του εμπορεύματος μέχρι την ημερομηνία της είσπραξης. Το επιτόκιο που εφαρμόζεται είναι εκείνο που ισχύει στη διαδικασία ανάκτησης βάσει του εθνικού δικαίου.

3. Εφόσον δεν υποβληθεί η αίτηση που αναφέρεται στην παράγραφο 1, η τιμή εισαγωγής cif της σχετικής αποστολής, που πρέπει να ληφθεί υπόψη για την επιβολή πρόσθετου δασμού, είναι η αντιπροσωπευτική τιμή που αναφέρεται στο άρθρο 2 παράγραφος 2. Στην περίπτωση αυτή, ο πρόσθετος δασμός υπολογίζεται με βάση τον πίνακα που εμφαίνεται στο παράρτημα.

Άρθρο 5

Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 30 Ιουνίου 1995.

Για την Επιτροπή Franz FISCHLER Μέλος της Επιτροπής

ΠΑΡΑΡΤΗΜΑ

>ΘΕΣΗ ΠΗΝΑΚΑ>